Μεταφορά και κοινωνιόλεκτος: Η ΜΗΧΑΝΗ στη γλώσσα των μηχανόβιων
Creators: name: Σώμογλου, Άγγελος Αθανασίου
Publisher: name: Aristotle University of Thessaloniki
Year: 2023
Subjects: Εννοιακή μεταφορά
Κοινωνιόλεκτος
Σώματα κειμένων
Conceptual metaphor
Sociolect
Corpora

description: Η παρούσα εργασία επιχειρεί μία πρώτη διερεύνηση του μη κυριολεκτικού λόγου στη γλώσσα των μηχανόβιων, με στόχο να εντοπιστούν οι μεταφοροποιήσεις της μηχανής οι οποίες γίνονται από τους Έλληνες μοτοσικλετιστές. Η ελληνική μοτοσικλετιστική κοινότητα έχει δυναμική παρουσία και διαθέτει μάλιστα τη δική της γλωσσική ποικιλία, τη δική της κοινωνιόλεκτο. Το έντονο βίωμα που συνιστά η οδήγηση με μηχανή δημιουργεί την ανάγκη για έκφραση και οι μεταφορές αποτελούν έναν εξέχοντα μηχανισμό για την επίτευξη αυτού του σκοπού (Gibbs 1994· Ortony 1975). Η μηχανή είναι ο θεματικός πυρήνας της κοινωνιολέκτου, επομένως απαντά συχνά ως στόχος των μεταφοροποιήσεων. Γίνεται, λοιπόν, μία απόπειρα προσπέλασης της κοινωνιολέκτου των Ελλήνων μοτοσικλετιστών με θεωρητικό εργαλείο τη Θεωρία της Εννοιακής Μεταφοράς (Lakoff &amp; Johnson 1980). Οι μεταφορές αναζητήθηκαν σε ένα εξειδικευμένο σώμα κειμένων, το οποίο συντέθηκε για τους σκοπούς της έρευνας από τα σχόλια ενός μοτοσικλετιστικού forum. Από την ανάλυση των δεδομένων προκύπτει πως με κάθε εννοιακή μεταφορά αναδεικνύεται μία συγκεκριμένη ιδιότητα της μηχανής, γεγονός που δεν είναι αυθαίρετο αλλά εξηγείται αν λάβουμε υπόψη την ενσώματη εμπειρία της μοτοσικλετιστικής οδήγησης. Ξεχωρίζει η περίπτωση της μεταφοράς Η ΜΗΧΑΝΗ ΕΙΝΑΙ ΟΠΛΟ/ΠΟΛΕΜΙΚΟ ΜΕΣΟ, στα πλαίσια της οποίας η οδήγηση με μηχανή εννοιοποιείται από τους μοτοσικλετιστές ως πόλεμος, λόγω των όρων της οδήγησης με μηχανή, όπως η υψηλή επικινδυνότητα και η εκτεθειμένη θέση του αναβάτη. Επίσης, μία από τις συχνότερες και πιο παραγωγικές μεταφοροποιήσεις είναι η προσωποποίηση της μηχανής ως ερωτικής συντρόφου του αναβάτη. Για ακόμα μία φορά το βίωμα και οι όροι της οδήγησης φαίνεται να υπεισέρχονται ως παράγοντας ανάδυσης της μεταφοράς, καθώς η ανάγκη για αντιμετώπιση των αντιξοοτήτων απαιτεί την ενοποιημένη δράση μεταξύ αναβάτη και οχήματος, με τρόπο που προσομοιάζει τη σχέση δύο ερωτικών συντρόφων. Συμπερασματικά, μέσω της ανάλυσης των δεδομένων καταφαίνεται η σημασία της ενσώματης εμπειρίας για την ανάδυση των μεταφορών, η λειτουργία τους ως εκφραστικού μηχανισμού αλλά παράλληλα και ο κοινωνικός ρόλος που επιτελούν, διευκολύνοντας την επικοινωνία και εδραιώνοντας την ταυτότητα των μηχανόβιων ως μελών της κοινωνικής ομάδας.
description: The present thesis is a first attempt at exploring the figurative language in the language of motorcyclists, in order to discover how Greek motorcyclists metaphorize motorcycles. The Greek motorcycling community has quite a strong presence and it even uses its own linguistic variety; that is, its own sociolect. The intense experience of motorcycle riding generates the need for expression and metaphors constitute a salient mechanism for this very purpose (Gibbs 1994; Ortony 1975). Motorcycles being the sociolect’s thematic epicenter are rather frequently the target of metaphorizations. For that reason, Conceptual Metaphor Theory (Lakoff &amp; Johnson 1980) is employed as a theoretical tool to access the sociolect of Greek motorcyclists. Furthermore, a specialized corpus was constructed out of data drawn from a Greek motorcycle forum so as to extract metaphoric instantiations. By analyzing the linguistic data it became apparent that a specific motorcycle property is highlighted through each conceptual metaphor; this isn’t an arbitrary phenomenon, but seems to be accounted for if we factor in the specifics of the riding experience. Α notable case is the conceptual metaphor MOTORCYCLES ARE WEAPONS/MILITARY EQUIPMENT, under which motorcycle riding is construed as war due to the certain conditions imposed by it, such as the numerous road hazards and the rider’s exposed position. Also, one of the most prolific metaphorizations is the personification of motorcycles as the riders’ romantic partners. Once again, embodied experience and the conditions of riding probably lead to the motivation of this metaphor, since the necessity of coping with adversities requires a harmonized synergy between rider and vehicle, resembling in a way a romantic relationship. Altogether, by analyzing the metaphors found in the corpus the following are displayed: the embodied experience of riding as a main factor of metaphor motivation, the metaphors’ expressive function and the social role they perform by facilitating communication among motorcyclists and establishing their identity as members of the Greek motorcycling community.